המשטרה הלאומית (דנמרק)

שוטרי המשטרה הלאומית
המשטרה הלאומית של דנמרק (בדנית: Rigspolitiet) היא משטרת דנמרק והגוף הלאומי לענייני שיטור בדנמרק, גרינלנד ואיי פארו. המשטרה מנוהלת על פי מסגרת חוקים המוכתבים על ידי ה"פולקטינג" (הפרלמנט הדני) ושר המשפטים של הממשלה ותחומי שיפוטה כוללים את כל האזורים שנשלטים על ידי דנמרק, כולל איי פארו וגרינלנד.

== ארגון ==
=== מנהיגות ===
המשטרה נשלטת על ידי שר המשפטים באמצעות הנציב הלאומי של המשטרה, שבתורו פועל מעל מספר ניצבים ומחלקות במשרד הנציב הלאומי. מחלקות אלה כוללות: תקציבים וחשבונות, מחלקת הערכות, מחלקת הנתונים, מחלקת התעבורה, כוח אדם וגיוס, מחלקת המשטרה, המכללה המשטרתית, מחלקת זרים ושירות הביון והביטחון הדני.<ref name="ReferenceA">Rigspolitiet home site, retrieved on April 3, 2007</ref>

=== מחוזות ===
פורד מונדיאו בשימוש המשטרה כניידת סיור.
משרד הנציב הלאומי מורכב גם מנציבי המשטרה של שנים עשר מחוזות המשטרה של דנמרק, והשטחים שהיא שולטת בהם, וכן קצינים מינהליים של כוחות המשטרה הקהילתיים התומכים ביחידות הסדירות. לכל מחוז מטה משטרה מרכזי אחד, כמו גם מספר תחנות משנה, תלוי בגודל המחוז.

בראש כל מחוז עומד נציב משטרה העובד כחלק ממשרד הנציב הלאומי ונתמך על ידי עוזרי נציבים שונים, שכולם נדרשים להחזיר בתארים במשפטים.<ref name="ReferenceA"/> בראש כל מחוז עומדת מפקדת ראשית.

מחלקת משטרת קופנהגן מאורגנת באופן שונה במקצת, בשל גודלו ומורכבותו של האזור כבירת המדינה, עם שלושה סגני נציבים שמסייעים למפכ"ל הראשי.
== תפקידים ==
קציני היחידה לפיזור הפגנות של המשטרה הלאומית 
המשטרה נדרשת לבצע מספר תפקידים:
* למנוע עבירות פליליות, הפרות הסדר הציבורי וסכנה לשלומם של יחידים וביטחון הציבור;
* למנוע כל סכנה של הפרת הסדר הציבורי וכל סכנה לביטחונם של יחידים וביטחון הציבור;
* לשים קץ לפעילות פלילית ולחקור ולהעמיד לדין מבצעי עבירות פליליות;
* לסייע לאזרחים במצבים מסוכנים אחרים;
* לבצע בדיקות, בקרות ופיקוח;
* לסייע לרשויות אחרות;
* לבצע תפקידים אחרים הקשורים לפעילות המשטרה.<ref name="Duties of the Police">Rigspolitiet home site, [http://www.politi.dk/en/About_the_police/duties/ Duties of the Police] retrieved on April 3, 2007</ref>

בנוסף לתפקידי אכיפת החוק, מוטלת על המשטרה גם חובות מנהליות, לרבות ניהול מבחני נהיגה, הנפקת רישיונות נשק ורישיונות רכב וכן הוצאת אישורי משטרה ותיק פלילי.<ref name="Duties of the Police"/>

== גיוס ==
רכב לפיזור מהומות של משטרת קופנהגן 
כל הפונים לגיוס חייבים להיות אזרחים דנים ולהיות מעל גיל 21, עם בריאות טובה, ראייה ושמיעה, כמו גם הסמכה להצלת חיים או עזרה ראשונה. צוערי המשטרה מאומנים במשך תשעה חודשים לפני שהם מתחילים בתפקיד ואחריהם שמונה עשר חודשים באימונים רציפים בזמן שהם מבצעים את תפקידם.

אחריו קורס שני בן תשעה חודשים ובחינה יחד עם שירות חובה ביחידת התמיכה של משטרת קופנהגן.<ref>Rigspolitiet home site, [http://www.politi.dk/en_gl/About_the_police/police_officer/ How to become a Police Officer] retrieved on April 3, 2007</ref> לאחר הכשרה בסיסית זו, המשטרה מציעה קורסים רציפים לאורך קריירת השוטרים.
<gallery>
קובץ:København 4xMC.jpg|אופנועי משטרת דנמרק.
קובץ:Eskorte.jpg|אופנועי משטר הדנים מלווים אמבולנס בקופנהגן.
קובץ:Betjent videofilmer.JPG|alt=
קובץ:Politi razzia i Græsted.jpg|שוטרי תנועה דנים
קובץ:Police horses.jpg|פרשים ברחבת הארמון המלכותי בקופנהגן
קובץ:Danish police arrest.jpg|שוטרים דנים מבצעים מעצר של אזרח
קובץ:Københavns Politi Volvobus v.jpg|אוטובוס להובלת עצורים של משטרת דנמרק
קובץ:Police Music Band Aarhus Denmark.JPG|תזמורת המשטרה
קובץ:Danish bicycle police 2.jpg|שוטר דני מיחידת האופניים
קובץ:Danish police motorcycle 03.jpg|שוטר מיחידת האופנועים
</gallery>
== ראו גם ==
* שירות הביון והביטחון של דנמרק

== קישורים חיצוניים ==
* 

== הערות שוליים ==

קטגוריה:ארגוני מאבק בסמים
דנמרק
קטגוריה:דנמרק: צבא וביטחון
קטגוריה:ארגוני אכיפת חוק